નવી દિલ્હી- ટેલિકોમ રેગ્યુલેટરી ઓથોરિટી ઓફ ઈન્ડિયા (ટ્રાઇ) ટેલિકોમ કંપનીઓ સાથે અનિચ્છિત કોલ્સ પરના નવા નિયમો અંગે ઉદ્યોગ જગતની ચિંતાઓ પર વિચાર કરશે. ટ્રાઇના પ્રમુખ આર.એસ. શર્માએ જણાવ્યું કે, અનિચ્છિત ટેલિમાર્કેટિંગ કોલ્સ અને સંદેશાઓનો કેસ ખૂબ ગંભીર છે જેને અવગણવામાં આવી શકે નહીં. આપને જણાવી દઈએ કે, શર્માની વધુ બે વર્ષ માટે ટ્રાઇના અધ્યક્ષ તરીકે નિમણૂક કરવામાં આવી છે. શર્માએ જણાવ્યું હતું કે, તેમણે અનિચ્છનીય કોમર્શિયલ કૉલ્સ અથવા સંદેશા અંગે તેમની ફરિયાદો વિશે જાણવા માટે ઓપરેટરોની એક બેઠક બોલાવવા અધિકારીઓને સૂચના આપી છે. આ બાબતે તેમની ફરિયાદો મહત્વપૂર્ણ છે. કારણ કે નવા નિયમોને લઈને ઉદ્યોગજગતમાં ચિંતા છે.